CELEX: 42010X0513(03)
Language: hr
Date: 2010-05-13 00:00:00
Title: Pravilnik br. 39 Gospodarske komisije Ujedinjenih naroda za Europu (UN/ECE) - Jedinstvene odredbe o homologaciji vozila s obzirom na uređaj za pokazivanje brzine uključujući njegovu ugradbu

11/Sv. 65
            
            
               HR
            
            
               Službeni list Europske unije
            
            
               167
            
         42010X0513(03)
   
               L 120/40
            
            
               SLUŽBENI LIST EUROPSKE UNIJE
            
         Samo izvorni tekstovi UN/ECE-a imaju pravni učinak prema međunarodnom javnom pravu. Status i dan stupanja na snagu ovog Pravilnika treba provjeriti u posljednjem izdanju UN/ECE dokumenta TRANS/WP.29/343, koji je dostupan na: http://www.unece.org/trans/main/wp29/wp29wgs/wp29gen/wp29fdocstts.html
   Pravilnik br. 39 Gospodarske komisije Ujedinjenih naroda za Europu (UN/ECE) - Jedinstvene odredbe o homologaciji vozila s obzirom na uređaj za pokazivanje brzine uključujući njegovu ugradbu
   
      Revizija 1.
   
   Uključuje sav važeći tekst do:
   dodatka 5. izvornoj verziji Pravilnika: dan stupanja na snagu: 7. prosinca 2002.
   SADRŽAJ
   PRAVILNIK
   
               1.
            
            Područje primjene
         
               2.
            
            Definicije
         
               3.
            
            Zahtjev za homologaciju
         
               4.
            
            Homologacija
         
               5.
            
            Specifikacije
         
               6.
            
            Preinake tipa vozila
         
               7.
            
            Sukladnost proizvodnje
         
               8.
            
            Kazne za nesukladnost proizvodnje
         
               9.
            
            Nazivi i adrese tehničkih službi odgovornih za provođenje homologacijskih ispitivanja i administrativnih tijela
         PRILOZI
   
               Prilog 1. —
            
            Izjava o izdavanju ili proširenju ili odbijanju ili povlačenju homologacije ili konačnoj obustavi proizvodnje tipa vozila s obzirom na uređaj za pokazivanje brzine uključujući njegovu ugradbu u skladu s Pravilnikom br. 39
         
               Prilog 2. —
            
            Postavljanje homologacijskih oznaka
         
               Prilog 3. —
            
            Ispitivanje točnosti brzinomjera radi sukladnosti proizvodnje
         1.   PODRUČJE PRIMJENE
   Ovaj se Pravilnik primjenjuje za homologaciju vozila kategorija L, M i N (1).
   2.   DEFINICIJE
   Za potrebe ovog Pravilnika:
   
               2.1.
            
            
               „Homologacija vozila” znači homologacija tipa vozila s obzirom na uređaj za pokazivanje brzine uključujući njegovu ugradbu.
            
         
               2.2.
            
            
               „Tip vozila s obzirom na njegov brzinomjer” znači vozila koja se međusobno bitno ne razlikuju, posebno ako se te razlike mogu primijeniti na sljedeće:
               
                           2.2.1.
                        
                        
                           oznaku veličine guma odabranih između guma koje se uobičajeno ugrađuju;
                        
                     
                           2.2.2.
                        
                        
                           ukupni prijenosni omjer do brzinomjera, uključujući svaki dodatak za redukciju prijenosa;
                        
                     
                           2.2.3.
                        
                        
                           tip brzinomjera koji je određen:
                           
                                       2.2.3.1.
                                    
                                    
                                       dopuštenim odstupanjima mjernog mehanizma brzinomjera;
                                    
                                 
                                       2.2.3.2.
                                    
                                    
                                       tehničkom stalnicom brzinomjera;
                                    
                                 
                                       2.2.3.3.
                                    
                                    
                                       rasponom pokazanih brzina.
                                    
                                 
                     
         
               2.3.
            
            
               „Gume za uobičajenu ugradbu” znači tip ili tipovi guma koje je za određeni tip vozila namijenio njegov proizvođač; zimske gume ne smatraju se gumama za uobičajenu ugradbu;
            
         
               2.4.
            
            
               „Uobičajeni radni tlak” znači tlak puhanja zračnice u hladnom stanju koji je odredio proizvođač vozila uvećan za 0,2 bara;
            
         
               2.5.
            
            
               „Brzinomjer” znači dio uređaja za pokazivanje brzine koji je namijenjen da u svakom trenutku pokazuje vozaču brzinu njegovog vozila. (2);
               
                           2.5.1.
                        
                        
                           „Dopušteno odstupanje mjernog mehanizma brzinomjera” znači točnost samog brzinomjera izražena kao gornja i donja granica pokazivanja brzine u rasponu ulaznih podataka za brzinu;
                        
                     
                           2.5.2.
                        
                        
                           „Tehnička stalnica mjernog mehanizma brzinomjera” znači omjer između broja okretaja ili impulsa u minuti i određene pokazane brzine;
                        
                     
         
               2.6.
            
            
               „Neopterećeno vozilo” znači vozilo u voznom stanju, s gorivom, rashladnim sredstvom, mazivom, alatima i zamjenskim kotačem (ako ih proizvođač vozila osigurava kao standardnu opremu), vozačem težine 75 kg, ali bez suvozača, neobveznih dodataka ili tereta.
            
         3.   ZAHTJEV ZA HOMOLOGACIJU
   
               3.1.
            
            
               Zahtjev za homologaciju tipa vozila s obzirom na uređaj za pokazivanje brzine, uključujući njegovu ugradbu, mora podnijeti proizvođač vozila ili njegov propisno ovlašteni predstavnik.
            
         
               3.2.
            
            
               Uz zahtjev se prilažu sljedeći dokumenti, u tri primjerka i sa sljedećim pojedinostima:
               
                           3.2.1.
                        
                        
                           Opis tipa vozila s obzirom na pojmove navedene u stavcima 2.2., 2.3., 2.4. i 2.5. gore; mora se navesti tip vozila.
                        
                     
         
               3.3.
            
            
               Mjerodavni predstavnik tipa neopterećenog vozila za tip vozila koje treba homologirati mora se dostaviti tehničkoj službi odgovornoj za provedbu homologacijskih ispitivanja.
            
         
               3.4.
            
            
               Nadležno tijelo potvrđuje postojanje zadovoljavajućih rješenja za osiguranje učinkovitog nadzora nad sukladnošću proizvodnje prije izdavanja homologacije tipa vozila.
            
         4.   HOMOLOGACIJA
   
               4.1.
            
            
               Ako tip vozila dostavljen na homologaciju sukladno ovom Pravilniku ispunjava zahtjeve Pravilnika koji se odnose na uređaj za pokazivanje brzine uključujući njegovu ugradbu, izdaje se homologacija za taj tip vozila.
            
         
               4.2.
            
            
               Homologacijski broj dodjeljuje se svakom odobrenom tipu vozila. Prve dvije znamenke najveći su brojevi niza izmjena Pravilnika u vrijeme izdavanja homologacije. Ista ugovorna stranka ne može dodijeliti isti broj drugom tipu vozila koji podliježe odredbama stavka 6. ovog Pravilnika.
            
         
               4.3.
            
            
               Obavijest o izdavanju ili odbijanju homologacije tipa vozila u skladu s ovim Pravilnikom dostavlja se strankama Sporazuma koje primjenjuju ovaj Pravilnik na obrascu koji je sukladan primjerku u Prilogu 1. ovom Pravilniku i dijagramima o ugradbi, koje dostavlja podnositelj zahtjeva za homologaciju, na formatu veličine do A4 (210 × 297 mm) ili složenom u taj format, u odgovarajućem mjerilu.
            
         
               4.4.
            
            
               Svakom vozilu koje odgovara tipu vozila homologiranom u skladu s ovim Pravilnikom, postavlja se, na uočljivo i lako dostupno mjesto, navedeno u obrascu za homologaciju, međunarodna homologacijska oznaka koja se sastoji od:
               
                           4.4.1.
                        
                        
                           kruga oko slova „E”, a slijedi ga razlikovni broj države koja je izdala homologaciju (3);
                        
                     
                           4.4.2.
                        
                        
                           broj ovog Pravilnika, nakon kojeg slijedi slovo „R”, povlaka i homologacijski broj, desno od kruga opisanog u stavku 4.4.1.
                        
                     
         
               4.5.
            
            
               Ako je vozilo sukladno tipu vozila homologiranom na temelju jednog ili više drugih Pravilnika dodanih Sporazumu u državi koja je dodijelila homologaciju na temelju ovog Pravilnika, znak propisan u stavku 4.4.1. nije potrebno ponavljati; u tom slučaju dodatni brojevi i znakovi svih pravilnika, na temelju kojih je dodijeljena homologacija, u državi koja je dodijelila homologaciju na temelju ovog Pravilnika, unose se u okomite stupce desno od znaka propisanog stavkom 4.4.1.
            
         
               4.6.
            
            
               Homologacijska oznaka mora biti jasno čitljiva i neizbrisiva.
            
         
               4.7.
            
            
               Homologacijska oznaka stavlja se blizu ili na pločicu s podacima vozila koju postavlja proizvođač.
            
         
               4.8.
            
            
               Prilog 2. ovom Pravilniku sadrži primjere izgleda homologacijskih oznaka.
            
         5.   SPECIFIKACIJE
   
               5.1.
            
            
               Predočnik brzinomjera mora biti postavljen u izravnom vidnom polju vozača te mora biti jasno čitljiv po danu i u noći. Raspon naznačenih brzina mora biti dovoljno velik kako bi obuhvatio najveću brzinu koju je naveo proizvođač za taj tip vozila.
            
         
               5.1.1.
            
            
               U slučaju brzinomjera namijenjenih za vozila kategorije M, N i L3,L4 i L5, podjela mora biti po 1,2, 5 ili 10 km/h. Brojčane vrijednosti brzine moraju biti prikazane na predočniku na sljedeći način: kada najviša vrijednost na predočniku ne prelazi 200 km/h, intervali između označenih vrijednosti brzine ne smiju prelaziti 20 km/h. Kada najviša vrijednost na predočniku prelazi 200 km/h, intervali između označenih vrijednosti brzina ne smiju prelaziti 30 km/h. Nije potrebno da intervali između brojčano prikazanih vrijednosti brzina budu jednaki.
            
         
               5.1.2.
            
            
               Kad je vozilo namijenjeno za prodaju u državi članici u kojoj se upotrebljava britanski sustav jedinica, na brzinomjeru također moraju biti označeni mph (milje na sat) s podjelom ljestvice po 1, 2, 5 ili 10 mph. Intervali između označenih vrijednosti brzine na predočniku ne smiju prelaziti 20 mph i moraju početi s 10 mph ili 20 mph. Nije potrebno da intervali između prikazanih vrijednosti brzina budu jednaki.
            
         
               5.1.3.
            
            
               U slučaju brzinomjera namijenjenih za vozila kategorija L1 (mopedi) i L2 očitanja na predočniku ne smiju prelaziti 80 km/h. Podjela mora biti po 1, 2, 5 ili 10 km/h i brojčane označene vrijednosti brzine ne smiju prelaziti 10 km/h. Nije potrebno da intervali između brojčano prikazanih vrijednosti brzina budu jednaki.
            
         
               5.1.4.
            
            
               U slučaju vozila kategorije M, N, i L3,L4 i L5 proizvedenih za prodaju u bilo kojoj državi u kojoj se upotrebljava britanski sustav jedinica, na brzinomjeru moraju biti označeni mph (milje na sat) s podjelom po 1, 2, 5 ili 10 mph. Intervali između brojčano označenih vrijednosti brzine na predočniku ne smiju prelaziti 20 mph i moraju početi s 10 mph ili 20 mph. Nije potrebno da intervali između brojčano prikazanih vrijednosti brzina budu jednaki.
            
         
               5.2.
            
            
               Točnost uređaja za pokazivanje brzine mora se ispitati u skladu sa sljedećim postupkom:
               
                           5.2.1.
                        
                        
                           vozilo treba opremiti gumama za uobičajenu ugradbu, kao što je određeno u stavku 2.3. ovog Pravilnika. Ispitivanje treba provesti za sve tipove brzinomjera koje je proizvođač naveo za ugradbu.
                        
                     
                           5.2.2.
                        
                        
                           ispitivanje se provodi na vozilu pri njegovoj neopterećenoj težini. Dodatna se težina može unijeti u svrhu mjerenja. Težina vozila i njezina razdioba između osovina moraju se naznačiti u izjavi o homologaciji (vidjeti Prilog 1., stavak 6.).
                        
                     
                           5.2.3.
                        
                        
                           referentna temperatura na brzinomjeru mora biti 23 °C ± 5 °C.
                        
                     
                           5.2.4.
                        
                        
                           tijekom svakog ispitivanja tlak guma mora odgovarati uobičajenom radnom tlaku kako je određeno u stavku 2.4.
                        
                     
                           5.2.5.
                        
                        
                           Vozilo se ispituje pri sljedećim brzinama:
                           
                                       Najveća brzina Vmax koju je naveo proizvođač vozila
                                    
                                    
                                       Brzina pri ispitivanju (V1)
                                       (km/h)
                                    
                                 
                                       Vmax ≤ 45
                                    
                                    
                                       80 % od Vmax
                                       
                                    
                                 
                                       45 < Vmax ≤ 100
                                    
                                    
                                       40 km/h i 80 % Vmax (ako je brzina pri ispitivanju ≥ 55 km/h)
                                    
                                 
                                       100 < Vmax ≤ 150
                                    
                                    
                                       40 km/h, 80 km/h i 80 % Vmax (ako je brzina pri ispitivanju ≥ 100 km/h)
                                    
                                 
                                       150 < Vmax
                                       
                                    
                                    
                                       40 km/h, 80 km/h i 120 km/h
                                    
                                 
                     
                           5.2.6.
                        
                        
                           točnost mjernog uređaja koji se upotrebljava za mjerenje stvarne brzine vozila mora biti najmanje ± 0,5 %;
                           
                                       5.2.6.1.
                                    
                                    
                                       površina ispitne staze mora biti ravna i suha te osiguravati potrebno prianjanje;
                                    
                                 
                                       5.2.6.2.
                                    
                                    
                                       ako se za ispitivanje upotrebljava dinamometar s valjcima, promjer valjka treba biti najmanje 0,4 m.
                                    
                                 
                     
         
               5.3.
            
            
               Pokazana brzina nikada ne smije biti manja od stvarne brzine. Pri ispitnim brzinama koje su navedene u stavku 5.2.5. gore, između očitane brzine V1 i stvarne brzine V2 mora postojati sljedeći odnos:
               0 ≤ (V1 - V2) ≤ 0,1 V2 + 4 km/h
            
         6.   PREINAKE TIPA VOZILA
   
               6.1.
            
            
               O svakoj preinaci tipa vozila potrebno je obavijestiti nadležno tijelo koje je izdalo homologaciju tipa vozila. To tijelo tada može:
               
                           6.1.1.
                        
                        
                           ili smatrati da napravljene preinake vjerojatno nemaju značajni nepovoljni učinak i da vozilo još uvijek ispunjava zahtjeve; ili
                        
                     
                           6.1.2.
                        
                        
                           tražiti dodatno izvješće o ispitivanju od tehničke službe odgovorne za provedbu homologacijskih ispitivanja.
                        
                     
         
               6.2.
            
            
               Obavijest o potvrđivanju ili odbijanju homologacije uz dodatne pojedinosti o preinakama, dostavlja se strankama Sporazuma koje primjenjuju ovaj Pravilnik, u skladu s postupkom utvrđenom u stavku 4.3. gore.
            
         7.   SUKLADNOST PROIZVODNJE
   
               7.1.
            
            
               Sukladnost proizvodnih postupaka mora biti u skladu s postupcima određenima u Sporazumu, Dodatku 2. (E/ECE/324-E/ECE/TRANS/505/Rev.2), uz sljedeće zahtjeve:
            
         
               7.2.
            
            
               Svako vozilo homologirano na temelju ovog Pravilnika mora biti proizvedeno tako da je sukladno homologiranom tipu i da ispunjava zahtjeve odgovarajućih dijelova ovog Pravilnika.
            
         
               7.3.
            
            
               Za svaki se tip vozila provode dostatne provjere koje se odnose na uređaj za pokazivanje brzine i njegovu ugradbu: za svaki tip vozila provodi se ispitivanje propisano u Prilogu 3. ovom Pravilniku.
            
         
               7.4.
            
            
               Tijelo koje je odobrilo homologaciju za tip vozila, u bilo koje vrijeme može provjeriti metode nadzora nad sukladnošću koje se primjenjuju u svakom proizvodnom pogonu. Uobičajena učestalost ovih provjera je jednom u dvije godine.
            
         
               7.5.
            
            
               Ako se pronađu nezadovoljavajući rezultati tijekom provjeravanja i kontrole sukladno gornjem stavku 7.4., nadležno tijelo mora u što kraćem roku poduzeti sve potrebne mjere radi ponovne uspostave sukladnosti proizvodnje.
            
         8.   KAZNE ZA NESUKLADNOST PROIZVODNJE
   
               8.1.
            
            
               Homologacija izdana za tip vozila sukladno ovom Pravilniku, može se povući ako nije ispunjen uvjet propisan u stavku 7.1., ili ako vozila ne prođu provjere propisane u stavku 7. gore.
            
         
               8.2.
            
            
               Ako stranka Sporazuma koja primjenjuje ovaj Pravilnik povuče homologaciju koju je ranije izdala, ona o tome odmah obavješćuje druge ugovorne stranke koje primjenjuju ovaj Pravilnik, putem obrasca s izjavom koji je u skladu s primjerkom u Prilogu 1. ovom Pravilniku.
            
         9.   NAZIVI I ADRESE TEHNIČKIH SLUŽBI ODGOVORNIH ZA PROVEDBU HOMOLOGACIJSKIH ISPITIVANJA I ADMINISTRATIVNIH TIJELA
   Stranke Sporazuma koje primjenjuju ovaj Pravilnik dostavljaju tajništvu Ujedinjenih naroda nazive i adrese tehničkih službi odgovornih za provođenje homologacijskih ispitivanja i nadležnih tijela koja izdaju homologaciju i kojima je potrebno poslati izjave o izdavanju ili proširenju ili odbijanju ili povlačenju homologacije, izdane u drugim zemljama.
   
      (1)  Kako je definirano u Prilogu 7. pročišćenom tekstu Rezolucije o izradi vozila (R.E.3) (dokument TRANS/WP.29/78/Rev.1/Amend.2.).
   
      (2)  To ne uključuje dio tahografa koji pokazuje brzinu, ako je u skladu sa specifikacijama za homologaciju tipa vozila koje ne dopuštaju apsolutnu razliku između stvarne i pokazane brzine veću od vrijednosti koje proizlaze iz zahtjeva u stavku 5.3.
   
      (3)  1 za Njemačku, 2 za Francusku, 3 za Italiju, 4 za Nizozemsku, 5 za Švedsku, 6 za Belgiju, 7 za Mađarsku, 8 za Češku, 9 za Španjolsku, 10 za Jugoslaviju, 11 za Ujedinjenu Kraljevinu, 12 za Austriju, 13 za Luksemburg, 14 za Švicarsku, 15 (slobodno), 16 za Norvešku, 17 za Finsku, 18 za Dansku, 19 za Rumunjsku, 20 za Poljsku, 21 za Portugal, 22 za Rusku federaciju, 23 za Grčku, 24 za Irsku, 25 za Hrvatsku, 26 za Sloveniju, 27 za Slovačku, 28 za Bjelarus, 29 za Estoniju, 30 (slobodno), 31 za Bosnu i Hercegovinu, 32 za Latviju, 33 (slobodno), 34 za Bugarsku, 35 (slobodno), 36 za Litvu, 37 za Tursku, 38 (slobodno), 30 za Azerbajdžan, 40 za bivšu jugoslavensku republiku Makedoniju, 41 (slobodno), 42 za Europsku zajednicu (homologaciju izdaju države članice korištenjem odgovarajućega ECE simbola svake od njih), 43 za Japan, 44 (slobodno), 45 za Australiju, 46 za Ukrajinu, 47 za Južnu Afriku i 48 za Novi Zeland. Naknadni brojevi dodjeljuju se drugim državama vremenskim redoslijedom kojim ratificiraju ili pristupe Sporazumu o prihvaćanju jedinstvenih tehničkih propisa za vozila na kotačima, opremu i dijelove koji se mogu ugraditi i/ili koristiti na vozilima na kotačima te uvjetima za uzajamno priznavanje izdanih homologacija na temelju tih propisa, a brojeve dodijeljene na taj način dostavlja glavni tajnik Ujedinjenih naroda ugovornim strankama Sporazuma.
   
      PRILOG 1.
      
         IZJAVA
      
      (najveći format: A4 (210 × 297 mm))
      
         
      
         
   
   
      PRILOG 2.
      
         POSTAVLJANJE HOMOLOGACIJSKIH OZNAKA
      
      MODEL A
      (vidjeti stavak 4.4. ovog Pravilnika)
      
         
      MODEL B
      (vidjeti stavak 4.5. ovog Pravilnika)
      
         
      
         (1)  Drugi broj služi samo kao primjer.
   
   
      PRILOG 3.
      
         ISPITIVANJE TOČNOSTI BRZINOMJERA RADI SUKLADNOSTI PROIZVODNJE
      
      1.   UVJETI ISPITIVANJA
      Uvjeti ispitivanja trebaju odgovarati uvjetima određenim u stavcima od 5.2.1. do 5.2.6. ovog Pravilnika.
      2.   ZAHTJEVI
      Smatra se da je proizvodnja sukladna ovom Pravilniku ako se pridržava sljedećeg odnosa između prikazane brzine na predočniku brzinomjera (V1) i stvarne brzine (V2):
      
                   
               
               
                  u slučaju vozila kategorija M i N:
                  0 ≤ (V1 – V2) ≤ 0,1 V2 + 6 km/h;
               
            
                   
               
               
                  u slučaju vozila kategorija L3, L4 i L5:
                  0 ≤ (V1 – V2) ≤ 0,1 V2 + 8 km/h;
               
            
                   
               
               
                  u slučaju vozila kategorije L1 i L2:
                  0 ≤ (V1 – V2) ≤ 0,1 V2 + 4 km/h.